tartuNLP/wikipedia-smugri-20251201 huggingface dataset:
Silver Tambur

Silver Tambur (sündinud 24. mail 1977 Pärnus) on eesti ajakirjanik ja kultuurikorraldaja.
Tambur on lõpetanud Sütevaka Humanitaargümnaasiumi. Ta on õppinud Tartu Ülikoolis ajakirjandust ning Birkbecki Kolledžis (Londoni Ülikool) politoloogiat. 2016. aastal täiendas ta end Deutsche Welle juures Bonnis Saksamaal.
Pärast elamist 13 aastat Suurbritannias, peamiselt Londonis, naasis ta 2014. aastal Eestisse.
Tambur on ingliskeelse veebiajakirja Estonian World kaasasutaja ja peatoimetaja. Ta on teinud kaastööd ka Eesti Rahvusringhäälingule, Delfile / Eesti Päevalehele ja Kuku Raadiole ning tema arvamuslugusid on ilmunud Postimehes, Delfis, Müürilehes ja ERRi portaalis. Alates 2014. aastast on Tambur teinud Eesti reportaaže Uus-Meremaa Rahvusringhäälingule.
Ühiskondlik tegevus.
2017. aastal asutas Tambur koos kolme mõttekaaslasega ingliskeelsete ürituste sarja Estonishing Evenings, mille eesmärk on tutvustada mujalt Eestisse elama tulnud inimestele paremini siinset ühiskonda ja kultuuri ning ühendada erinevaid kogukondi – eestlasi ja teise kultuuritaustaga inimesi – üksteisega. Estonishing Evenings on korraldanud Tallinnas üle 35 ürituse, millest on osa võtnud üle 3000 inimese 75 eri rahvusest.
2019. aasta märtsis kaasasutas Tambur kodanikuliikumise Kõigi Eesti, mis kogus paari päevaga sotsiaalmeedias üle 20 000 inimese toetuse. 14. aprillil 2019 korraldas ta Tallinna Lauluväljakul kontserdi Kõigi Eesti Laul, millel osales 10 000 inimest.
Tambur on modereerinud paneeldiskussioone ja konverentse nii eesti kui ka inglise keeles.
Ta on Toronto Eesti Keskuse nõukogu liige.
Marek Plura

Marek Mirosław Plura (18. juuli 1970, Racibórz – 21. jaanuar 2023, Katowice) oli Poola poliitik, psühhoterapeut ja ühiskonnategelane. Ta oli kaks ametiaega Poola parlamendi alamkoja liige ja Euroopa Parlamendi liige 2014–2019.
Kuulus erakonda Kodanikuplatvorm.
Ta põdes spinaalset lihasatroofiat.
Vassy massimõrv

Vassy massimõrv oli veresaun 1. märtsil 1562, kui Guise'i hertsog François väed Wassys Prantsusmaal hugenotte tapsid. Tegu oli hugenotisõdade esimese suure sündmusega. Sellele järgnenud lahingud päädisid 19. märtsil 1563 Amboise'i ediktiga.
Vassy sündmusi on kujutatud seitse aastat hiljem Genfis valminud kuulsatel graveeringutel.
Punapiraaja

Punapiraaja ("Pygocentrus nattereri"), tuntud ka kui ruusveltikala või punakõht-piraaja, on Lõuna-Ameerikas elav kurikuulsate piraajade hulka kuuluv röövkala. Punapiraajasid saab eristada teistest piraajaliikidest neile iseloomuliku punase kõhu järgi.
Levila.
Punapiraajade looduslik levila on Lõuna-Ameerika. Nad on levinuimad Amazonase vesikonnas, kuid elavad ka Brasiilia lõunaosa ja Argentina soojemates jõgedes. Punapiraajat on introdutseeritud ka Põhja-Ameerikasse, kus kala on muutunud invasiivseks võõrliigiks. Punapiraajat on viidud ka Euroopasse, mille veekogudesse on kala sattunud peamiselt akvaariumitest vette laskmisega. 
Eluviis.
Punapiraajad on parvekalad. Parved moodustatakse toitumise ja kaitse eesmärgil. Punapiraajad on eelistavalt öise eluviisiga loomad, siis peavad nad ka kõige ärksamalt jahti. Punapiraaja on eluviisilt paikne. Kalad koevad jõgede üleujutatud aladel.
Toitumine.
Punapiraajasid peetakse üheks ohtlikumaks mageveekalaks. Punapiraajad peavad jahti suures parves. Nad ründavad nii väikeseid kalu kui ka palju suuremaid toiduobjekte, näiteks veelinde. Kuid punapiraajade menüüsse kuulub ka maailma suurim näriline kapibaara. Peamiseks toiduobjektiks on punapiraajal siiski kalad, kuid nad söövad meelsasti ka korjuseid. Kõrvaltoiduna sööb punapiraaja ka taimi, putukaid ja vähilaadseid. Väikese saagi neelab punapiraaja tervelt, suurema saagi rebib punapiraajade parv teravate hammastega lõhki. Toidu vähesuse korral on punapiraaja võimeline ka pikemalt nälgima. Punapiraaja on suuteline ühe toidukorraga sööma toidupala, mis on kaheksandik kala enda massist.
Oht inimestele.
Punapiraajad on inimesele ohtlikud kalad. Piraajarünnakud inimesele leiavad aset pea alati näljaperioodidel, kui muu toitu pole kättesaadav. Kuigi punapiraajad ründavad inimesi väga harva, on piraajarünnakud väga eluohtlikud.
Roshel Senator

Senator on Kanadas valmistatud soomusauto. 
Ajalugu.
Roshel alustas Senatori tootmist 2018. aastal.
Güssingi ringkond

Güssingi ringkond (horvaadi "Kotar Novi Grad") on ringkond Austrias Burgenlandi liidumaal. Ringkond piirneb Ungari Vasi komitaadiga, mille osa oli see enne 1921. aastat.
Ringkonna pindala on 486,71 km² ja elanike arv 26 636 (2012). Ringkonna halduskeskus on Güssing.
Haldusjaotus.
Ringkonda kuuluvad järgmised vallad:
Navarra Antoine

Antoine de Bourbon, roi de Navarre (22. aprill 1518 – 17. november 1562) oli Navarra kuningas aastatel 1555–1562. Ta oli abielus kuninganna Jeanne III-ga. Ta oli Bourbonide esimene monarh ja 1537. aastast dünastia juht. 
Kuigi ta oli vereliini järgi konkurentidest kõrgemal, ei olnud ta Prantsusmaa kuninga Henri II soosik. Kui Henri 1559. aastal suri, ei olnud Antoine'il peamiselt Guise'i valitsuses kohta ning tema vend reetis ta. Kui Guise'i hertsog François suri, pääses Antoine tagasi suurde poliitikasse ning temast sai Prantsusmaa kindralleitnant. Ta juhtis kuningriigi vägesid esimeses hugenotisõjas. 
Antoine suri 1562. aastal Roueni piiramisel saadud vigastustesse. Ta maeti Vendôme'i Prantsusmaal. Tema pojast Henrist sai 1589. aastal Prantsusmaa kuningas Henri IV.
Jennersdorfi ringkond

Jennersdorfi ringkond (ungari "Gyanafalvi járás", horvaadi "Kotar Jennersdorf", sloveeni "Okrožje Ženavci") on ringkond Austrias Burgenlandi liidumaal.
Haldusjaotus.
Ringkonda kuuluvad järgmised vallad:
Oberpullendorfi ringkond

Oberpullendorfi ringkond (horvaadi "Kotar Gornja Pulja") on ringkond Austrias Burgenlandi liidumaal.
Haldusjaotus.
Ringkonda kuuluvad järgmised vallad (sulgudes horvaadi- või ungarikeelne nimi):
Oberwarti ringkond

Oberwarti ringkond ("Bezirk Oberwart", horvaadi "Kotar Borta") on ringkond Austrias Burgenlandi liidumaal.
Haldusjaotus.
Ringkonda kuuluvad järgmised vallad (sulgudes horvaadi- või ungarikeelne nimi):
Kellerii

Kellerii on eesti nelikvärsiline, lõppriimiline luulevorm, riimiskeemiga ABAA, kusjuures riime moodustab üks ja seesama sõna.
Rubaii eeskujul on sellist luulevormi kasutanud Kalle Istvan Eller.
Nimetus "kellerii" ongi tuletatud isikunimest 'K(alle) Eller' ja selle lõi tema mälestuseks Peep Ilmet. Kelleriist inspireerituna on Peep Ilmet loonud omakorda luulevormi "ilmerii".
Esmakordselt ilmusid esimesed kolm kelleriid omakirjastuslikus almanahhis „Õitsev tuul. Kamikadze” (Tartu, 1969). Veel kaks kelleriid lisandusid Kalle Istvan Elleri luulekogus „Bärsärk” (Tartu, Ilmamaa, 2001).
Kellerii näide:
Üleraie

Üleraie ("overharvesting"/"overexploitation") on raietüüp, mida teostatakse siis, kui metsa käesoleva aasta raiemaht ületab puidu sama-aastast juurdekasvu.
RMK koostab igal aastal statistilise aruande tehtud raiemahtude kohta. Raiete statistiline aruanne koondab andmeid metsaraie pindala kohta hektarites (ha) ja raiemahu kohta tihumeetrites (m³) kalendriaastas.
Tagajärjed.
Üleraie halvim tagajärg on metsamaa kadumine ja metsa täielik hävimine. Igal aastal raiutakse Amazonase vihmametsas üle miljoni hektari vihmametsa. Kliimamuutus on metsade degradeerumise ja raadamise põhjus ning tagajärg. Metsade hävitamine kahjustab kliimat, sest metsad aitavad tagada puhast õhku, talletada CO2, reguleerida veeringlust ning hoida ära elurikkuse vähenemist ja mulla erosiooni.
Üleraie tõttu tekivad äärmuslikud kliimanähtused, mis põhjustavad tulekahjusid, põuda ja üleujutusi. See omakorda häirib inimtegevust ja -elu, hävitab inimeste ja loomade elu- ja pesitsuspaiku. 
Üleraie mõjutab ka inimest. Näiteks väheneb selle tõttu ravimite ja meditsiiniliste ressursside tootmiseks vajaminev elurikkus.
Üleraie põhjused.
Üleraie esineb puistutes, kus kasvab kõrge hinna ja suure nõudlusega puit. Halb on olukord troopilistel aladel kasvavate diospüüri perekonna puudega, sest ajalooliselt on nende järele olnud suur nõudlus, aga kuna puude kasv on aeglane, on toimunud üleraie, mis ei lase puudel suureks ega tüvedel jämedaks kasvada.
Gabriel de Lorges, Montgommery krahv

Gabriel de Lorges, Montgomery krahv, Lorgese ja Ducey lord (5. mai 1530 – 26. juuni 1574) oli Šotimaalt pärit Prantsuse aadlik ja kuningas Henri II šoti kaardiväe ülem. Ta surmas Henri II piigiturniiril ning hakkas pärast seda protestandiks ehk šoti kaardiväe vastaseks. Temast sai hugenottide juht.
LMT R-20 Rahe

LMT R-20 RAHE on Ameerika Ühendriikide ettevõttes LMT Defense (Lewis Machine and Tool Company) toodetud automaattulirelv Eesti Kaitseväe ja Kaitseliidu jaoks.
Relval on variatsioon R-20L (Tuntud ka kui TA-R20, 7.62×51 mm NATO), mida saab kasutada täpsuspüssina ja R-20S, mida saab kasutada linnalahingutes jms kohtades, kus lühem relv on mugavam kasutada.
R-20 on LMT MARS-L (Modular Ambidextrous Rifle System - Light) relva Eesti Kaitseväe versioon.
Mitmetel relvadel ilmnes pärast Eesti Kaitseväele 2017. aastal tarnimist probleeme täpsusega, gaasisüsteemiga, lukusüsteemi, vintrauaga, enneaegse lagunemisega. Aastatel 2024–2025 saadeti kõik 7,62 mm kaliibriga automaatide relvarauad tootjale tagasi.
Stockholmi sadamad

Stockholmi sadamad (rootsi keeles "Stockholms Hamnar", ametlikult "Stockholms Hamn AB") on Stockholmi linnavalitsusele kuuluv munitsipaalettevõte, mis haldab sadamaid Stockholmis kui ka Kapellskäris ja Nynäshamnis.
Ettevõte opereerib Rootsi suurlinna kaisid, Stockholmi vanalinna ääristavast Skeppsbrokajenist jäävad ettepoole peamised sadamaalad Stadsgårdshamnen, Frihamnen ja Värtahamnen.
Ettevõtte eesmärgiks on laevanduse edendamine ja kaubavarude kindlustamine Stockholmi lääni põhilistes sadamalinnades. Sadamaid läbivad eelkõige kauba- ja reisijateveod. 2018. aastal läbis sadamaid rohkem kui 12 miljonit reisijat.
Trichoplax adhaerens

Trichoplax adhaerens on naastloomade hõimkonda kuuluv loomaliik. Liik paigutatakse ainsa liigina perekonda "Trichoplax" ja sugukonda "Trichoplacidae". 
Need on väga lamedad organismid, mille läbimõõt on umbes 1 mm. Neil puuduvad elundid ja koed. Neil on kaks rakukihti. Pealmine epiteelitaoline kiht koosneb ripsmetega organismi välisküljel lamedatest "katterakkudest". Alumine kiht koosneb silindrilistest rakkudest, millel on kulgemisel kasutatavad ripsmed, ning ripsmeteta näärmerakkudest.
Kiirgusvoog

Kiirgusvoog (inglise keeles "radiant flux"), tähis formula_1, on radiomeetrias kiirguse võimsus (ühik vatt), s.o reaalse või virtuaalse pinna poolt ajaühikus kiiratava või vastuvõetava elektromagnetkiirguse energia: 
 formula_2,
kus formula_3 on energia, mida elektromagnetkiirgus ajavahemikus formula_4 edasi kannab.
Kiirgusvoog võib olla seotud kogu elektromagnetilise spektriga või selle osaga (sagedusvahemikuga).
Pinda formula_5 läbiv kiirgusvoog on seotud Poyntingi vektoriga:
formula_6 järgmiselt:
formula_7, 
kus formula_8 on pinna normaali suunaline vektor ja formula_9 on pinna element.
Kui kiirgusvoog siduda kiirgava või kiiritatava pinna suurusega, saadakse kiiritustihedus formula_10 (ühik W/m²):
 formula_11.
Kiiritustihedus

Kiiritustihedus (inglise keeles "irradiance") on radiomeetrias kiirgusvoog kiirgust vastuvõtva efektiivpinna kohta (tähis formula_1, ühik W/m2) ehk pinnaelemendile langeva kiirgusvoo formula_2 ja elemendi pindala formula_3 jagatis:
formula_4.
Spektraalne kiiritustihedus formula_5 on kiiritustihedus formula_6 diferentsiaalse lainepikkusvahemiku formula_7 kohta:
 formula_8.
Spektraalset kiiritustihedust mõõdetakse ʽvattʼides ruutmeetri ja meetri kohta, ühik W/(m2⋅m) = W/m3. Kuna kiirguse lainepikkust mõõdetakse harilikult nanomeetrites, siis praktikas on kasutusel ühik W/(m2· nm).
Kiirgustugevus

Kiirgustugevus (inglise keeles "radiant intensity"), tähis formula_1, on radiomeetrias kiiratud, peegeldunud, edastatud või vastuvõetud kiirgusvoog ruuminurga ühiku kohta. Kiirgustugevus on vektoriaalne (suunaga) suurus.
Spektraalne kiirgustugevus on kiirgustugevus sageduse või lainepikkuse ühiku kohta olenevalt sellest, kas spektrit esitatakse sageduse või lainepikkuse funktsioonina. 
Kiirgustugevuse SI ühik on vatt steradiaan kohta (W/sr) ja spektraalse kiirgustugevuse ühik sageduse järgi on vatt steradiaani ja hertsi kohta (W·sr−1·Hz−1), vastavalt lainepikkuse järgi tavaliselt vatt steradiaani ja nanomeetri kohta (W·sr −1·nm−1).
Matemaatiline esitus.
Kiirgustugevus on avaldatav kujul
formula_2
kus
Üldjuhul on "I"e,Ω vaatenurga "θ" ja potentsiaalse asimuutnurga funktsioon. Lamberti pinna erijuhul järgib "I"e,Ω Lamberti koosinusseadust "I"e, Ω = "I"0 cos "θ".
Spektraalne kiirgustugevus sageduse järgi
formula_3
kus formula_4 on sagedus.
Spektraalne kiirgustugevus lainepikkuse järgi
formula_5
kus formula_6 on lainepikkus.
Suuruste tähises kasutatakse indeksit "e" (sõnast "energetic"), et vältida segiajamist vastavate fotomeetriliste suurustega (nt valgustugevus formula_7). Kui vaatluse all on ainult radiomeetrilised suurused, jäetakse indeks sageli ära. 
Kiirgustugevus antennitehnikas.
Kiirgustugevust kasutatakse antenni kiirgusvõime iseloomustamiseks:
formula_8
kus
Erinevalt võimsustihedusest ei sõltu kiirgustugevus kaugusest: kuna kiiritustihedus on defineeritud kui võimsus läbi ruuminurga, siis kompenseeritakse kauguse suurenemisest tingitud võimsustiheduse vähenemine pindala suurenemisega.
Veinikott

Veinikott kaitseb veinipudeleid (ja muid pudeleid, näiteks käsitööõlle-, äädika-, oliiviõli- ja lõhnaõlipudeleid) purunemise eest. Spetsiaalses kotis või ümbrises on veinipudel ja pudeli silt polsterdatud ja kaitstud. Samuti aitab imavast materjalist või vedelikku mitteläbilaskvast materjalist veinikott pagasis kaitsta teisi pakendatud esemeid.
Veinide kinkekotid on tavapärasest paberkotist kõrgemad ja kitsamad. Paberist veinikotid valmistatakse vastupidavast jõupaberist (spetsiaalne paber paberkottide valmistamiseks), sageli on koti põhjas ja sangade all kartongist tugevdused, mis lisavad kotile tugevust.
Veinikotte valmistatakse ka muudest materjalidest, näiteks riidest või nahast, nii käes kandmiseks kui kasvõi jalgrattale kinnitamiseks.
Veinikotte valmistatakse ühele või mitmele pudelile, ühekordseid ja korduvkasutatavaid. Veinikott võib olla ka vooderdatud isoleeriva materjaliga, mis hoiab veini õigel temperatuuril.
Punanurk

Punanurk (ka Punane nurk, vene keeles "красный уголок") oli Nõukogude Liidus vabrikutes, kolhoosides, koolides ning riigi- ja muudes asutustes levinud tuba (või toa osa), mis oli pühendatud kommunistlike sõnumite levitamiseks ning meelelahutuseks. Punanurkade loomine muutus tavaliseks 1920. aastatel, hilisemas Nõukogude Liidus muutusid punanurkade asemel tavaliseks selgemalt määratletud reeglitega Lenini toad. 
Punanurkades oli tavaliselt üleval Marxi, Lenini ja Nõukogude Liidu juhi pildid ning kommunistlik Nõukogude sümboolika. 20. aastatel oli punanurga üheks sihiks arendada ka Nõukogude elanike lugemisoskust, mistõttu oli punanurkades enamasti palju raamatuid ning tihti täitis punane nurk külades ka raamatukogu ülesannet. Nurkades peeti miitinguid, õpetati kommunismi-vaimus elamist ja kommunismi ajalugu, levitati riigi propagandat ja üritati motiveerida kohalikke produktiivsust tõstma. 
Tegemist oli Nõukogude süsteemi ühe ebastabiilsema osaga. Kuigi punanurk oli asutustes kohustuslik, muutusid nurga nõuded ja isegi punase nurga nõue ise sagedasti, sõltudes Moskvas levivatest meeleoludest ja ideedest. Kohalikud partei ja poliithariduse juhid olid tihti hädas punanurkade täitmisega riigi nõuetele vastavalt ning tundsid end nendes muutlikes oludes sageli eksinult.
Kiievi Rahvusvaheline Sotsioloogiainstituut

Kiievi Rahvusvaheline Sotsioloogiainstituut (ukraina keeles "Київський міжнародний інститут соціології"; lühend KMIS) on Ukraina eraettevõte, mis teeb koostööd Kiievi Mogila Akadeemiaga. Asutatud 1990. aastal kui Ukraina Sotsioloogia Assotsiatsiooni uurimiskeskus, mis 1992. aastal kujundati ümber eraettevõtteks.
KMIS tegeleb sotsioloogilise ja sotsiaalpoliitika uurimistööga, samuti turundus- ja terviseuuringutega.
KMIS kuulub assotsiatsiooni European Society of Marketing Research Professionals (ESOMAR).
KMIS-i peadirektor on Volodõmõr Paniotto, kes on ühtlasi Kiievi Mogila Akadeemia sotsioloogiaprofessor.
KMIS-i küsitlusi sõja ajal.
Sümpaatsemad poliitikud Ukrainas juulis 2022.
Juulis 2022 korraldas USA valitsusväline organisatsioon National Democratic Institute (NDI) koostöös Kiievi Rahvusvahelise Sotsioloogiainstituudiga küsitluse, et selgitada, keda ukrainlased poliitikutest ja ühiskonnategelastest sümpatiseerivad kõige rohkem (etteantud nimistus oli 16 persooni). Küsitluse tulemused: 
Usaldusväärsemad arvamusliidrid Ukrainas juulis 2022.
Juulis 2022 korraldas KMIS sotsioloogilise küsitluse, et selgitada, keda ukrainlased usaldavad kõige rohkem (iga küsitletav võis pakkuda kuni viis nime). Küsitluse tulemused:
Lehvikvoldik

Lehvikvoldik ("Plicaturopsis") on seltsi "Amylocorticiales" kuuluv perekond seeni.
Linda Eensaar

Linda Eensaar (sündinud 2. aprillil 1994) on eesti ajakirjanik.
Haridus.
Ta on õppinud Tartu Erakoolis ja Hugo Treffneri Gümnaasiumis ning kõrghariduse omandas Tartu Ülikooli ühiskonnateaduste instituudis ajakirjanduse ja kommunikatsiooni erialal, kus sai 2016. aastal bakalaureusekraadi ning kaitses 2019. aastal magistritöö teemal "Juutuuberite video sisu analüüsi metoodika".
Töö ja ühiskondlik tegevus.
Eensaar on töötanud Eesti Rahvusringhäälingus (teadusportaalis Novaator, Vikerraadio saates Huvitaja) ja Äripäevas.
Claude, Aumale'i hertsog

Claude II de Lorraine, Aumale'i hertsog (18. august 1526 – 3. märts 1573) Prantsuse aadlik ja sõjaväelane, kes tegutses Itaalia sõdade ja hugenotisõdade ajal. Kuna tema isa oli Guise'i hertsog Claude, oli talle kui kuningas Henri II soosikute perekonna liikmele tagatud õukonnas kõrge koht. Claude'i isa suri aastal 1550 ning ta päris Burgundia juhi tiitli. Kuna Claude'i vennast sai uus Guise'i juht, päris Claude talt Aumale'i hertsogi tiitli. Kuningas tegi Claude'ist ratsaväe kindrali ning ta sõdis aastatel 1551–1559 Itaalias, Alsace'is ja Picardie's. Metzi piiramisel 1552. aastal langes ta kaheks aastaks vangi, kuni tema ämm Diane de Poitiers lunaraha ära maksis. Teda saatis Volpiano piiramisel edu ning ta mängis tähtsat rolli Calais' piiramisel. Viimase eest sai ta Piemonte valitsejaks.
Kuningas Henri II surmaga aastal 1559 kasvas Claude'i ning Guise'ide mõjukus noore François II õukonnas. Ta mängis 1560. aastal riigipööret kavandanud Amboise'i vandenõu mahasurumises. Samal ajal organiseeris ta ekspeditsiooni Šotimaale, mis lõpuks Amboise'i vandenõu ja majandusraskuste tõttu ära jäi. Detsembris 1560 kuningas suri ning algas asekuninganna Caterina de' Medici aeg. Claude'ile uues õukonnas kohta ei olnud ning 1561. aasta alguses läks ta eksiili. Ta naasis samal aastal oma venna Charlesi korraldatud, katoliiklasi ja hugenotte lepitama pidanud Poissy kollokviumile. Kollokviumi ebaõnnestumine ning Caterina siseringi kasvav protestantism sundisid Claude'i uuesti eksiili. 1562. aasta alguses arutas ta koos oma vendade ja Wüttembergi hertsog Christophiga luterlaste ühendamist. See plaan muutus võimatuks, kui Guise'i hertsogi François sama aasta märtsis hugenottide massimõrva korraldas.
Claude teenis Prantsusmaa kuningat esimeses hugenotisõjas. Ta proovis korduvalt vallutada Roueni, see õnnestus tal alles siis, kui kuninga põhiväed appi jõudsid. Tal ei õnnestunud takistada François de Coligny d'Andelot'l riiki mässuliste poolele palgasõdureid toomast. Detsembris 1562 sai ta Dreux' lahingus vigastada. Jaanuaris tapeti tema vend François ning Claude ja Charles jäi perekonna peadeks. François' poeg Henri päris isalt Champagne'i, mida Claude kuni Henri täisealiseks saamiseni "de facto" valitses. Claude tegutses Champagne'is aktiivsemalt kui oma Burgundias. Samal ajal oli temal ja tema perekonnal Gaspard de Coligny vastu veritasu, kuna nad süüdistasid teda Francois' tapmises. Tüli kasvas Pariisis kokkupõrgeteks ning kuningal õnnestus pooled alles 1566. aastal lepitada. Claude võitles ka teises ja kolmandas hugenotisõjas, kus tal ei õnnestunud takistada saksa "reiter"ite sissetunge Prantsusmaale. Ta tegi kaasa 24. augustil 1572 aset leidnud hugenoti juhtide tapmises, mis kasvas pärtliöö veresaunaks. Järgmisel aastal osales ta La Rochelle'i piiramises, kus ta 3. märtsil 1573 hukkus.
Rääbise (Leningradi oblast)

Rääbise on küla Venemaal Leningradi oblastis Gattšina rajoonis. Tegemist on ajaloolise eesti külaga.
Ajalugu.
Venemaa Keisririigis oli Rääbise kohalik suvituskoht Tsarskoje Selo maakonnas, kus Vene aristokraadid käisid jahti pidamas (küla maa kuulus ametlikult keisrile). Rääbise küla asutati 1869. aastal ning selle asunikud olid pärit Torma kihelkonnast. Küla kasvas 19. ja 20. sajandi jooksul ning kujunes eesti ja soome külade üheks kohalikuks keskuseks. 1913. aastal oli Rääbises neliteist ning 1929. aastal juba 22 talupidamist. Peamisteks elatusviisideks olid Rääbises põlluharimine ja karjakasvatus ning kõige levinud maaharimise viis oli ribapõldudes. Talupidamised olid suhteliselt väikesed, keskmiselt oli talul 5–7 dessatiini maad. Rääbises asutati ka eestikeelne kool, mis oli üks suuremaid eesti keeles õpetavaid koole maakonnas ning seal tegutsesid mitmed seltsid, näiteks haridusselts "Linda", põllumeesteselts, piimaühisus ja Rääbise tuletõrjujate selts.
Pärast oktoobrirevolutsiooni kuulus Sernitsa külanõukogu alla, mis 1926. aastal muudeti autonoomseks soome külanõukoguks. 1920. aastatel jätkas Rääbise eesti asunduste ühe keskusena, koondades enda ümber Kuremaa, Vanatee, Kivijärve, Aruküla, Loosa, Suur-Karstala ja Väike-Karstala, Botkova (Hinkala) ning Soske küla. Tegevust jätkas eestikeelne Rääbise kool, kus 1929. aastal käis 22 last. Samuti asutati külla punanurk ning Rääbise kolhoos. Terve rajooni ainus eestlasest parteilane oli Rääbise kooli direktor.
1930. aastatel muutus eluolu Rääbise külas pingelisemaks ja tavaliseks muutus senise juhtkonna kritiseerimine. Avalikult kritiseeriti nii kolhoosi esimeeste, Rääbise kooli kui ka kohalike elanike tegevusi ning juhtkond Rääbises vahetus kiiresti. Suure terrori ajal hukkusid mitmed juhtivad Gattšina rajooni eestlased ja kohaliku kultuuri soosimine asendus assimileerumissurvega. 1930. aastate lõpus suleti ka Rääbise kool, kuid see avati 1943. aastal uuesti Saksa okupatsioonivõimude loal.
Nõukogude aja lõpuks oli elu Rääbises välja surnud. 1997. aasta rahvaloendusel ei elanud külas ametlikult mitte ühtegi elanikku. Aastast 2002 oli Rääbise rahvaarv umbes 10 aastat olnud tõusuteel, kuid tänapäeval on tegemist vene külaga, kus tegutseb ökofarm. Tänapäeval on küla Voiskovitsõ külaasunduse koosseisus.
Rahvastik.
1900. aastal, ligi 30 aastat pärast küla asustamist elas Rääbisel 80 elanikku. 1997. aastal ei elanud Rääbisel enam ühtegi elanikku. 2002. aasta rahvaloenduse järel selgus, et Rääbise külas on taas elanikke, kuid varasemast oluliselt vähem ning tegemist on tänapäeval vene külaga. 2017. aastal elas Rääbise külas 12 elanikku.
Breitenbrunn am Neusiedler See

Breitenbrunn am Neusiedler See (ungari "Fertőszéleskút", horvaadi "Patipron") on väike veiniküla ("Marktgemeinde") Austrias Burgenlandi liidumaal Eisenstadt-Umgebungi ringkonnas.
Laamann

Laamann on perekonnanimi.
Statistika.
2023. aasta 1. jaanuari seisuga oli Eestis perekonnanimi Laamann 21 inimesel: 10 mehel ja 11 naisel. Perekonnanimede levikult oli Laamann meeste puhul 12515. kohal ja naiste puhul 12444. kohal. Perekonnanime Laamann kandja oli keskmiselt 53 aasta vanune. Nimi Laamann oli levinuim Harju maakonnas, kus neid on maakonna 10 000 elaniku kohta 0,28.
Nimede eestistamise käigus loobuti aastatel 1935–1939 nimest Laamann 8 korral. Uuteks nimedeks võeti Härmas, Laanemets, Laht, Lindma, Läänemets, Meremaa, Laanoja ja Laaneoja.
Europe Elects

Europe Elects on küsitluste koondaja ja agregaator, mis kogub ja avaldab valimistega seotud andmeid, näiteks arvamusküsitlusi Euroopa riikides.
Teke ja ajalugu.
Europe Elects asutati 2014. aastal Twitteri kontona. Projekt tõusis kiiresti esile, kuna see oli esimene konto, mis koondas Euroopa küsitluste ja valimiste andmed ühte kohta.
Formaat.
Organisatsioon avaldab kõigi Euroopa riikide ja selle allüksuste küsitlusfirmade küsitlusi, et näidata nii riiklike parteide kui ka Euroopa Liidu toetuse taset igas riigis. Europe Electsi andmete visualiseerimine on ainulaadne, kuna see kasutab üle riigipiiride Euroopa Parlamendi fraktsioonide standardseid silte ja värve riiklike erakondade kujutamiseks. Väljaannetes juhitakse regulaarselt tähelepanu riiklike parteide seotusele oma vastavate Euroopa Parlamendi fraktsioonidega, mille on aja jooksul omaks võtnud ka teised meediaväljaanded. Lisaks antakse ülevaade üksikute erakondade ja kandidaatide seisukohtadest. Europe Elects avaldab kogutud andmete põhjal regulaarselt Euroopa Parlamendi valimistulemuste prognoosi ja näitab, kuidas tulemused näeksid välja, kui antud päeval oleksid valimised. Pärast 2019. aasta Euroopa Parlamendi valimisi väitis Europe Elects, et neil oli Euroopa Parlamendi valimistulemuste kohta kõige täpsem prognoos.
2019. aastal pandi tööle platvorm Europe Elects Podcasti; 2019. ja 2020. aastal platvormid America Elects, Oceania Elects, Africa Elects ja Asia Elects. Asia Elects pälvis tähelepanu Hongkongi kohalike valimiste kontekstis, saades tsiteerituks näiteks meediaväljaannetes nagu The Washington Post.
Levitamine ja taju.
Europe Electsi peetakse Euroopa Parlamendi ja Euroopa valimisanalüüsi teemal oluliseks meediaallikaks. Seda tsiteeritakse sageli nii Euroopa kui ka ülemaailmsetes väljaannetes. Seda viitab ka Euroopa poliitikauuringute keskus, ja see on kantud ka Euroopa andmeajakirjanduse võrgustiku andmebaasi, mis edendab Euroopa teemade andmepõhist mitmekeelset kajastamist.
2021. aastal sõlmis Europe Elects partnerluse Euractivi ja Decision Desk HQ-ga.
Eesti erakonnad.
1. märtsi 2023. aasta seisuga on Europe Electsi andmetel ülevaade ja keskmine toetusreiting Eesti erakondadel järgmine:
Auhinnad.
2022. aastal pälvis Europe Elects Dalhousie mõjuauhinna.
François, Guise'i hertsog

François de Lorraine II, esimene Joinville'i vürst, Guise'i hertsog, Aumale'i hertsog (prantsuse keeles François de Lorraine; 17. veebruar 1519 – 24. veebruar 1563) oli Prantsusmaa sõjaväelane ja riigitegelane. Ta osales väejuhina 1551.–1559. aasta Itaalia sõjas ja hugenotisõdades. Ta mõrvati 24. veebruaril 1563 Orléansi piiramisel.
Laanemaa

Laanemaa on eesti perekonnanimi.
Statistika.
2023. aasta 1. jaanuari seisuga oli Eestis perekonnanimi Laanemaa 195 inimesel: 106 mehel ja 89 naisel. Perekonnanimede levikult oli Laanemaa meeste puhul 763. kohal ja naiste puhul 1098. kohal. Kõige levinum oli perekonnanimi Laanemaa vanuserühmas 15–19, kus neid on 10 000 elaniku kohta 1,96. Nimi oli kõige sagedasem Lääne maakonnas, kus sellist nime kandis maakonna 10 000 elaniku kohta 6,24 inimest.
Nimede eestistamisel võeti Laanemaa uueks perekonnanimeks 66 korral isikute poolt, kelle perekonnanimi oli varem Barst, Brigadir, Didvi, Hämmalov, Holm, Iismann, Laagriküll, Laanberg, Laanemann (loobus 3 isikut), Laarmann (2), Laason, Laatsarus, Labber, Laesson, Laga, Lagedov (2), Lahnmann, Lambakahar, Lamemann, Lamman, Lammas, Lammer, Landiisen, Landis, Landman (4), Landmann (9), Landsmann, Lanemann (3), Lanspärk, Laurbeg (2), Lausen, Laussen, Leesment, Leitsmann, Linter, Luke, Mihkelson (3), Paumann, Poosman, Rotmeister (2), Sullan, Treiperk ja Utter.
Whittier

Whittier on linn USA-s California osariigi lõunaosas Los Angelese maakonnas.
Whittier kuulub Los Angelese, Vaikse ookeani ja Orange'i maakonna vahel asuvate "Gateway linnade" hulka. Whitteri naaberlinnad on Pico Rivera loodes, La Habra Heights idas, Orange'i maakonnas asuv La Habra lõunas ja Santa Fe Springs läänes.
Elanike arv on 2020. aasta rahvaloenduse järgi 87 306. Aastal 2010 oli elanikke 85 331. 2010. aasta rahvaloenduse järgi moodustasid 65,7% elanikest ladinaameeriklased.
Asula esimeste elanike seas oli palju kveekereid, kes nimetasid selle asula luuletaja John Greenleaf Whittieri järgi, kes kuulus samuti sellesse usukogukonda.
Whitteri sai linnaõigused 25. veebruaril 1898.
Linnas tegutseb 1887. aastal kveekerite asutatud vabade kunstide kolledž Whittier College, mille vilistlaste hulka kuulub USA president Richard Nixon.
Whittieri sõpruslinn on Changshu Hiinas.
4. Jõe tänav

4. Jõe tänav on tänav Pärnus Eeslinna linnaosas Pärnu jõe ääres.
Tänav algab Väike-Jõe tänavalt ja lõppeb Suur-Jõe tänavaga ristudes. 
Tänava pikkus on ligikaudu 121 meetrit.
Mõhhailo Podoljak

Mõhhailo Mõhhailovõtš Podoljak (ukraina keeles "Михайло Михайлович Подоляк"; sündinud 16. veebruaril 1972 Lvivis Ukraina NSV-s) on Ukraina poliittehnoloog ja endine ajakirjanik; alates aprillist 2020 Ukraina Presidendi Kantselei juhi Andri Jermaki nõunik.
Ta on lõpetanud Minski Meditsiiniinstituudi. Töötas Valgevenes ajakirjanikuna opositsioonilises ajalehes. 2004. aastal deporteerisid Valgevene võimud ta Ukrainasse.
Välislingid.
Malle Tohver

Malle Tohver (sündinud 19. oktoobril 1935 Tartus) on eesti arst ja kultuuritegelane. 
Ta sündis Tartus, elas sõjapõgenikuna aastast 1944 Saksamaal ja elab aastast 1949 Austraalias. Ta õppis Sydney Ülikooli arstiteaduskonnas ja töötas seejärel arstina Sydneys. 
Aastast 1988 oli ta Austraalia Eesti Seltside Liidu kultuuriala juhataja. Ta oli Eesti Kongressi liige. Aastatel 1995–2016 Eesti aupeakonsul Austraalias. 
Ta aitas korraldada perearstindust Eestis.
Pere.
Tema vanemad olid Robert Kald (1896–1942) ja Alide Kald, tal on õde Helvi. Tema esimene abikaasa oli Avo Tohver (1932–1981) (kellega tal on poeg Robert ja tütar Linda) ja teine abikaasa oli Arvo Tinni (1935–2023).
ÜRO missioon Kesk-Aafrika Vabariigis ja Tšaadis

ÜRO missioon Kesk-Aafrika Vabariigis ja Tšaadis (MINURCAT) oli ÜRO rahuvalvemissioon, mille ÜRO Julgeolekunõukogu asutas 25. septembril 2007 ja mis kestis kuni 2010. aasta lõpuni. Selle raames paiknes kuni 350 politseinikust ja sõjaväelasest koosnev kontingent Tšaadi idaosas ja Kesk-Aafrika Vabariigi kirdeosas. 
Missioon oli vastuseks hinnanguliselt 230 000 Darfurist pärit põgeniku halvale olukorrale Tšaadi idaosas ja Kesk-Aafrika Vabariigi kirdeosas. Relvastatud Sudaani mässulised korraldasid pidevalt rünnakuid üle Sudaani piiri, seades ohtu nii kohalikke elanikke kui ka Darfuri põgenikke.
Kuigi EUFOR Tchad/RCA pidi algselt algama 2007. aasta novembris, lükkus see varustuse puudumise tõttu veebruari. See saavutas oma esialgse operatsioonivõime 15. märtsil 2008 ja asendati 15. märtsil 2009 ÜRO vägedega sama MINURCATi mandaadi alusel. Viimase MINURCATi mandaati puudutava resolutsiooniga, Julgeolekunõukogu resolutsiooniga 1913, pikendati missiooni 15. maini 2010, võimaldades edasisi arutelusid Tšaadi valitsusega, kes palus mandaati mitte pikendada. Täiendav pikendus tehti kuni 2010. aasta lõpuni.
MINURCATi volitused lõppesid ametlikult 31. detsembril 2010.
Kontingent.
Sõjaväelased.
2010. aasta seisuga oli Alžeeriast, Bangladeshist, Beninist, Burkina Fasost, Kongo Demokraatlikust Vabariigist, Taanist, Egiptusest, Etioopiast, Ghanast, Iirimaalt, Keeniast, Malist, Mongooliast, Namiibiast, Nepalist, Nigeeriast, Norrast, Pakistanist, Poolast, Venemaalt, Rwandast, Senegalist, Serbiast, Sri Lankalt, Togost, Tuneesiast ja Ameerika Ühendriikidest kokku 5200 sõjaväelast ja 27 sõjaväelist kontaktisikut.
Politsei töötajad.
2010. aasta seisuga oli missioonil 300 politseinikku Beninist, Burkina Fasost, Kamerunist, Côte d'Ivoire'ist, Egiptusest, Soomest, Prantsusmaalt, Guineast, Jordaaniast, Madagaskarilt, Malist, Nigerist, Omaanist, Rwandast, Senegalist, Türgist ja Jeemenist.
Euroopa Liidu missioon.
ELi vägede missioon EUFOR Tchad/RCA tegutses MINURCATi eestkoste all Tšaadis ja Kesk-Aafrika Vabariigis. Kuni 3700 sõduri paigutamist alustati 2008. aasta veebruaris. Missiooni panustajad: 
Brüsselis asuva uudisteagentuuri Panapressi andmetel avaldasid EUFORi missioonile logistilise või personalitoetuse pakkumise vastu huvi ka mitmed ELi-välised riigid.
Nende volitused hõlmasid "oma võimaluste ja tegevuspiirkonna piires kõigi vajalike meetmete kasutamist Tšaadi idaosas ja Kesk-Aafrika Vabariigi kirdeosas", et kaitsta tsiviilelanikke, hõlbustada humanitaarabi kohaletoimetamist ja tagada ÜRO personali ohutus.
ÜRO vaatlusmissioon Libeerias

ÜRO vaatlusmissioon Libeerias (UNOMIL) oli ÜRO rahuvalvemissioon Libeerias. See asutati resolutsiooniga 866 (1993) ja selle peakontor asus Monrovias.
UNOMIL loodi osana Cotonou lepingust, et toetada Lääne-Aafrika Riikide Majandusühenduse (ECOWAS) tegevust Libeerias Esimese Libeeria kodusõja ajal (1989–1996). Selle esialgne mandaat oli Libeeria osapoolte vaheliste rahulepingute rakendamise jälgimine, relvarahu rikkumiste uurimine, kogunemiskohtade korrashoid ja võitlejate demobiliseerimine, humanitaarabi hõlbustamine, inimõiguste rikkumiste uurimine ja valimisprotsessi jälgimine. UNOMIL tegi oma mandaadi jooksul logistilist tööd, samal ajal kui Lääne-Aafrika riikide majandusühenduse seirerühm pakkus julgeolekut ja korraldas avalikke teavitamiskampaaniaid valijate harimiseks.
Selle asendas 2003. aasta septembris loodud ÜRO missioon Libeerias (UNMIL).
ÜRO järelevalvemissioon Süürias

ÜRO järelevalvemissioon Süürias (UNSMIS) oli ÜRO rahuvalvemissioon Süürias, mis loodi 2012. aastal ÜRO Julgeolekunõukogu resolutsiooni 2043 tulemusena vastuseks Süüria kodusõjale. Seda juhtis kuni 20. juulini 2012 Norra kindralmajor Robert Mood, seejärel kindralleitnant Babacar Gaye Senegalist. Kuigi vaatlejad jäid riiki, peatas Mood nende missiooni 16. juunil 2012, viidates "eskaleeruvale vägivallale". 20. juulil 2012 pikendas Julgeolekunõukogu UNSMISi viimased 30 päeva.
Kompositsioon.
Resolutsioon 2043 andis volitused kuni 304 relvastamata sõjaväevaatlejale, millele lisandub vajaminev tsiviilkomponent. 30. juuni 2012 seisuga koosnes UNSMIS 280 sõjaväevaatlejast, 81 rahvusvahelisest tsiviilpersonalist ja 41 kohalikust tsiviilpersonalist. Sõjaväelasi saabus Armeeniast, Bangladeshist, Beninist, Brasiiliast, Burkina Fasost, Burundist, Kambodžast, Tšaadist, Hiinast, Horvaatiast, Tšehhist, Taanist, Ecuadorist, Egiptusest, Fidžist, Soomest, Prantsusmaalt, Ghanast, Indoneesiast, Iirimaalt, Itaaliast, Jordaaniast, Keeniast, Kõrgõzstanist, Mauritaaniast, Marokost, Nepalist, Hollandist, Uus-Meremaalt, Nigerist, Nigeeriast, Põhja-Koreast, Norrast, Paraguayist, Filipiinidelt, Rumeeniast, Venemaalt, Senegalist, Sloveeniast, Rootsist, Šveitsist, Togost, Vietnamist, Zimbabwest ja Jeemenist 
25. juulil 2012 teatas rahuvalveoperatsioonide asepeasekretär Hervé Ladsous, et umbes pooled sõjaväevaatlejatest on saadetud tagasi oma riiki.
Prantsusmaa suursaadik ÜROs Gerard Araud ütles 16. augustil, et tingimused missiooni pikendamiseks pärast 20. augustit, sealhulgas vägivalla märkimisväärne vähendamine, ei ole täidetud ja missioon lõpeb. Venemaa korraldas 17. augustil New Yorgis uued ÜRO kohtumise ja kutsus kõiki osapooli vägivalda lõpetama.
20. juulil pikendas Julgeolekunõukogu UNSMISi viimaseks 30 päevaks.
Mochi

Mochi on Jaapani riisikook. Traditsioonilise mochi valmistamiseks kasutatakse lühiteralist riisi, mis pestakse, leotatakse ja hautatakse pehmeks. Hautatud riis tambitakse kleepjaks, tainalaadseks massiks, mis lõigatakse ja voolitakse meelepärasesse vormi.
Mochi on traditsiooniline Jaapani uusaasta magustoit, kuid seda süüakse aasta läbi. 
Mochi on üsna väikese kalorsuse ning rasva- ja valgusisaldusega. Mochi ei sisalda gluteeni ega kolesterooli.
Valmistamine.
Traditsiooniline valmistamine.
Traditsiooniliselt on mochi valmistamine tähtis kultuurne sündmus, millesse kaasatakse oma lähedased ja pereliikmed. Ehkki see on tänapäeval haruldane, toimub traditsiooniline mochi valmistamine endiselt usklikkes kogukondades ja traditsioonilistes Jaapani majapidamistes. 
Traditsioonilist mochi tampimise protsessi kutsutakse "mochi-tsuki"'ks. 
Mochi retsept hõlmab ainult kahte komponenti: lühiteralist riisi ja vett.
Traditsiooniline Mochi valmistamine koosneb neljast etapist:
Kaasaegne valmistamine.
Tänapäeval valmistatakse mochit tüüpiliselt kahel viisil: lühiteralisest riisist või riisijahust.
Kaasaegne, riisist mochi valmistamine järgib põhimõttelt samu etappe nagu traditsiooniline valmistamismeetod, aga riisi vormimine kleepjaks massiks toimub masinas, mitte uhmris ja käsitsi.
Riisijahust mochi valmistatakse kolmes etapis:
Riisijahust mochi valmistamisel jääb ära vaevaline riisi tampimise protsess, mistõttu on see lihtsam ja laialdasemalt levinud valmistamisviis.
Mochiga valmistatud populaarsed toidud.
Kondiitritooted.
Paljud traditsioonilised "wagashid" (Jaapani traditsioonilised maiustused) on valmistatud mochiga. "Daifuku" on pehme ümmargune mochi, mis on täidetud magusa täidisega, näiteks magustatud punase oa pasta ("an") või valge oa pasta ("shiro an").
Dango.
"Dango" (jaapani keeles 団子) on "mochiko'st" (riisijahust) valmistatud Jaapani pelmeen, mis on seotud "mochi'ga". Seda serveeritakse sageli rohelise teega. 
Kolm kuni neli "dangot" serveeritakse sageli vardas. Paljud "dango" sordid on tavaliselt saanud nime erinevate maitseainete järgi, mida neile serveeritakse:
ÜRO Iraagi-Kuveidi vaatlusmissioon

ÜRO Iraagi-Kuveidi vaatlusmissioon (UNIKOM) asutati 9. aprillil 1991 pärast Lahesõda Julgeolekunõukogu resolutsiooniga 689 (1991) ja algas 1991. aasta mai alguses.
Sõjaliste vaatlejate ülesanne oli jälgida demilitariseeritud tsooni piki Iraagi-Kuveidi piiri ja Khawr 'Abd Allahi veeteed, tõkestada piiririkkumisi ja teatada kõigist vaenulikest tegudest. 5. veebruaril 1993 laiendati Julgeolekunõukogu resolutsiooniga 806 mandaati, et hõlmata füüsilisi tegevusi rikkumiste ärahoidmiseks ning väge suurendati kolme mehhaniseeritud jalaväepataljonini.
UNIKOM-i mandaat lõppes 6. oktoobril 2003.
Vägede peakorter asus Iraagis Umm Qaşris. Jõu maksimaalne tugevus oli 1187 28. veebruaril 1995. Julgeolekunõukogu pikendas mandaati viimast korda 2003. aasta juulis. Väljaviimise ajal 30. septembril 2003 oli seal neli sõjaväevaatlejat ja 131 tsiviilisikut. Missiooni jooksul hukkus 18 inimest.
Panustajad on Argentina, Austria, Bangladesh, Kanada, Tšiili, Hiina, Taani, Fidži, Soome, Prantsusmaa, Saksamaa, Ghana, Kreeka, Ungari, India, Indoneesia, Iirimaa, Itaalia, Keenia, Malaisia, Nigeeria, Norra, Pakistan, Filipiinid, Poola, Rumeenia, Venemaa (Nõukogude Liit enne 24. detsembrit 1991), Senegal, Singapur, Rootsi, Šveits, Tansaania, Tai, Türgi, Ühendkuningriik, Ameerika Ühendriigid, Uruguay ja Venezuela. Lisaks hõlmas missioon ettevalmistusjärgus (aprill–oktoober 1991) Kanada lahinguinseneride rügementi (1 CER), julgestuspataljoni, mis koosnes rahvusvahelisest pataljoni staabist (Rootsi-Soome-Norra) ja viiest jalaväekompaniist, mis pandi kokku UNFICYP ja UNIFIL-i missiooni liikmetest.
Peter Krause

Peter William Krause (sündinud 12. augustil 1965) on USA näitleja. 
Ta on mänginud peaosasid mitmetes teleseriaalides nagu "Spordiõhtu" (1998–200; Casey McCall), "Mulla all" (2001–2005; Nate Fisher), "Dirty Sexy Money" (2007–2009; Nick George), "Parenthood" (2010–2015; Adam Braverman), "The Catch" (2016–2017; Benjamin Jones) ja "9-1-1" (2018–praegu; Bobby Nash).
Oma töö eest telesarjas "Mulla all" kandideeris Krause kolmele Primetime Emmy auhinnale, kahele Kuldgloobuse auhinnale ja seitsmele Ekraaninäitlejate gildi auhinnale, võites viimases kaks korda auhinna parima draamasarjas esineva näitlejate kollektiivi eest.
Riia maantee

Riia maantee nimelised tänavad on:
Riia maantee nime kandis varem osa Riia tänavast Tartus. Jätkuvalt kannab Riia maantee nime Riia tänava jätk Räni alevikus, Lemmatsi külas ja Külitse alevikus Tartu piiri taga Jõhvi–Tartu–Valga maanteel.
Riia maantee nime kannab ka Tallinna–Pärnu–Ikla maantee lõik Võiste alevikus ja Riia–Pihkva maantee lõik Misso alevikus.
Blutzeuge

Blutzeuge ( saksa keeles 'veretunnistaja') oli Natsi-Saksamaal termin, mida kasutati Natsionaalsotsialistliku Saksa Töölispartei (NSDAP) ja sellega seotud organisatsioonide tapetud liikmete kohta, keda peeti märtriteks. Terminit "Blutzeuge" kasutati natsipropagandas 1930. ja 1940. aastatel, kujundades "langenud" natside kangelaskultust, kes mõrvati Saksamaal Weimari vabariigi ajal toimunud poliitilise vägivalla käigus ja pärast kontrolli haaramist 1933. aasta jaanuaris. Selle mõiste varajane kasutus oli Adolf Hitleri pühendus "Mein Kampfi" alguses, mille ta pühendas kuueteistkümnele NSDAP liikmele, kes surid 1923. aasta Õllekeldriputšis.
Niidupargi tänav (Pärnu)

Niidupargi tänav on umbtänav Pärnus Rääma linnaosas, mis saab alguse Tammiste teelt.
Tänaval asub Pärnumaa Kutsehariduskeskus. Tänav läbib Niidu maastikukaitseala.
Laaman

Laaman on perekonnanimi.
Statistika.
Seisuga 01.01.2023 sellise perekonnanimega inimesi Eestis ei elanud või oli neid vähem kui 5 ja seetõttu ei ole selle perekonnanime kohta statistikat.
19. sajandi algul pandi pärisorjusest vabastamise käigus talupoegadele Läänemaal Kullamaa ja Koeru kihelkonnas, Harjumaal Keila kihelkonnas ning Võrumaal Urvaste kihelkonnas nimeks Lamann ja Laman (normaliseeritult Laaman). 
1930. aastate nimede muutmise kampaania käigus vahetati 1937. aastal nimi Laaman ühel korral ära - uueks võetud nimeks oli Laht.
Ohtu Külaselts

Ohtu Külaselts (loodud 1999) korraldab külas põnevaid sündmusi, jagab vajalikke uudiseid ja teateid ning parendab üleüldiselt külaelanike elu.
Selts annab kaks korda aastas välja Ohtu lehte ning haldab Ohtu küla veebilehte https://ohtukyla.ee/ 
Kontakt: ohtukyla@gmail.com
Donnerskirchen

Donnerskirchen (ungari: "Fertőfehéregyháza", horvaadi: "Bijela Crikva") on turulinn "(Marktgemeinde)" Austrias Burgenlandi liidumaal Eisenstadt-Umgebungi ringkonnas.
Ajalugu.
Teine maailmasõda.
Teise maailmasõja ajal asus küla lähedal väike koonduslaager. 1951. aastal mõisteti Nikolaus Schorn süüdi juudi orjatööliste mõrvas Donnerskircheni laagris 1945. aasta jaanuaris ja talle mõisteti eluaegne vangistus. Schorn oli laagri ülem. Enamik tema ohvritest olid Ungari juudid.
Veskivaramu

Veskivaramu (MTÜ Eesti Veskivaramu) on veskite ja veskikohtade säilitamisest ning taaskasutuselevõtust huvitatud isikute vabatahtlik ühendus Eestis.
Ühingu eesmärk on aidata kaasa veskitega seonduva kultuuri- ja tehnikapärandi säilimisele ning taaskasutusele. Veskivaramu üldisem eesmärk on kaasata laia tehnika-pärandkultuuri säilitamisest hoolivate inimeste hulka avaldamaks mõju sellealase seadusandluse kujundamisele ning aidata kaasa arvamus-taskaalu leidmisele loodusressurside kasutamise ja loodushoiu vahel ühiskonnas.
MTÜ Eesti Veskivaramu asutamiskoosolek toimus Hellenurme vesiveskis 2003. aasta 20. septembril.
Palgiheitmine

Palgiheitmine ("caber toss") on šoti traditsiooniline rahvuslik võistlusala, mille käigus visatakse võidu palki ("caber"). Tavaliselt on see kavas ka ülešotilisel võistlusel Scottish Highland Games.
Võistlus.
Võistluseks kasutatav 5–6 meetri pikkune palk on tavaliselt otstest tahutud lehisest ja kaalub 40–70 kilogrammi. Palk aetakse esmalt ühele otsale püsti, seejärel upitatakse endale püstiselt sülle, nii et palgi jämedam ots jääb üles, ning heidetakse (vajadusel joostes) eemale, nii et palk teeb enne maandumist üle otsa tiiru. Sealjuures pole oluline heite kaugus, vaid täpsus – et palk langeks heitja suhtes võimalikult sirgjooneliselt maha n-ö kella 12 suunas. Punkte antakse selle alusel, kui palju sellest eesmärgist hälbiti.
Ajalugu.
Võistlus tekkis oletatavasti sellest, kui puuraidurid pidid palke üle oja heitma või ajutisi sildu ehitama. Võistlust seostatakse küll peamiselt Šotimaaga, kuid sarnane võistlus oli populaarne ka 16. sajandi Inglismaal. Enim palke kolme minuti jooksul on loopinud kanadalane Danny Frame, kes heitis 2018. aasta 20. juulil Kanadas Heart of the Valley festivalil 16 palki.
Stryker

Stryker on Kanada-Ameerika Ühendriikide soomukiperekond, mis on arendatud Kanadas välja töötatud LAV III järgi.
Soomukiperekonda kuuluvaid sõidukeid toodab Kanadas Ontario provintsis Londonis asuv General Dynamics Land Systems-Canada (GDLS-C) tehas.
Kasutajad.
Strykeri soomukeid kasutavad Ameerika Ühendriikide maavägi, kuninglik Tai maavägi ja Ukraina relvajõud.
Sergei Šnurov

 Sergei Vladimirovitš Šnurov, esinejanimega Šnur (vene keeles Сергей Владимирович Шнуров; sündinud 13. aprillil 1973 Leningradis) on vene rokkmuusik, ansambli Leningrad asutaja, juht ja solist.
Sergei Šnurov õppis puidurestauraatoriks. Seejärel studeeris kolm aastat Vsevoložski rajoonis Kolbinos asuvas Ingeri Kiriku Teoloogia Instituudis filosoofiat. 
Šnurovi muusikukarjäär algas 1991. aastal. 1997. aastal loodi tema eestvedamisel rokkansambel Leningrad.
Ajakirja Forbes venekeelse versiooni kohaselt tõusis Sergei Šnurov 2016. aastal Venemaa meelahutusbisnisi- ja sporditähtede reitingutabelis kolmandale kohale (aastatulu 11,0 miljonit USA dollarit).
Muud tegevusalad.
Šnurov on mänginud rohkem kui 30 mängufilmis (peamiselt kõrvalosas), olnud mitme animafilmi dublaažinäitleja, tegutsenud mitme seriaali kaasprodutsendina ja televisioonis telesaatejuhina, kirjutanud mitu muusikavideo stsenaariumi ja olnud üle kümne filmi muusika autor. 2007. aastal mängis ta Maria teatris peaosa Hector Berliozi ooperis "Benvenuto Cellini". 
Ühiskondlik tegevus ja telekanali juhtimine.
2013. aastal teatas Šnurov, et ei kavatse poliitikaga tegeleda, kuid aastaid hiljem muutis meelt ja astus Kasvupartei liikmeks. Partei kongressil juulis 2020 valiti partei uus juhtkond, üheks kümnest kaasesimeheks valiti ka Šnurov.
Aastatel 2020–2022 oli Šnurov telekanali RTVi peaprodutsent.
Välislingid.
Moorula

Moorula ehk kobarloode on organismi ontogeneesis viljastatud munaraku (sügoodi) lõigustumisel tekkiv rakukobarake.
Inimese embrüo puhul areneb sügoodist moorula 3.-4. päevaks. Rakukogum võtab keraja kuju ja koosneb 16-32 rakust, meenutades mooruspuu vilja, mille järgi on ka nime saanud. Moorula areneb edasi blastotsüstiks.
Koonduv jada

Öeldakse, et arvjada (formula_1) on "koonduv," kui tal on olemas piirväärtus formula_2. Sel juhul öeldakse ka, et "jada" (formula_1) "koondub arvuks a."
Großhöflein

Großhöflein (ungari: "Nagy-Höflány, Nagyhöflány", horvaadi: "Velika Holovajna") on turulinn "(Marktgemeinde)" Austrias Burgenlandi liidumaal Eisenstadt-Umgebungi ringkonnas. See asub liidumaa pealinna Eisenstadti lähedal.
Ajalugu.
EKr oli piirkond keldi Noricumi kuningriigi osa. Rooma riigis oli tänane Großhöflein Pannoonia provintsis.
Nagu kogu Burgenland, oli Großhöflein 1920./21. aastani Ungaris.
Hornstein

Hornstein (horvaadi "Vorištan", ungari "Szarvkő") on vald ("Marktgemeinde") Austrias Burgenlandi liidumaal Eisenstadt-Umgebungi ringkonnas.
Hea Koostöö Hoiu-laenuühistu

Hea Koostöö Hoiu-laenuühistu on 2015. aastal loodud hoiu-laenuühistu. Ühistu õiguslikuks vormiks on tulundusühistu. Hea Koostöö HLÜ on finantsasutus, mis viib kokku inimesed, kes soovivad et nende raha laenataks ökoloogiliselt ja sotsiaalselt headele projektidele ning teiselt poolt inimesed, ettevõtted ja kogukonnad, kes sedalaadi finantseerimist vajavad. Hea Koostöö HLÜ eesmärgiks on elu edendavatele tegevustele kaasaaitamine.
Tegevus.
Hea Koostöö HLÜ tegevus on põhiosas suunatud kolmele rühmale: 
HLÜ kasutab oma finantsvahendeid, võrgustikku, tehnoloogilist võimekust jt tööriistu nende kolme sihtrühma toetamiseks. Ettevõtete ja kogukondade (kodanikuühenduste) projektide puhul hindab HLÜ nende vastavust HLÜ põhiväärtustele ning vajadusel aitab projekte arendada suurema positiivse sotsiaalse, majandusliku ja keskkonnamõju suunas. HLÜ koondab kompetentsi ja parimaid praktikaid kogu maailmast ning vahendab neid liikmetele.
Põhiväärtused.
HLÜ põhiliseks eesmärgiks on elu edendavate tegevuste toetamine läbi finantsvahendite ja nõustamise. Selleks kasutab HLÜ erinevaid võimalusi, nagu hoiused, laenud, toetused ja täiendava väärtusevahetuse soodustamine liikmete ja erinevate projektide vahel (vt. sihtrühmad). Elu edendavate tegevustena näeb HLÜ ettevõtmisi, mis teadlikult hoolivad inimesest, kogukondadest ja loodusest ning püüavad ressursse õiglaselt jagada. HLÜ aitab projekte nendest aspektidest analüüsida ja pakub läbi liikmete ning nendega seotud võrgustike tuge projektide arendamisel.